Eelnõu

NARVA LINNAVALITSUS

KORRALDUS

Narva ………….…. 2021 nr ………….….

**Arvamuse andmine maaüksuse**

**riigi omandisse jätmiseks**

**(Tehase tn 9)**

**1. Asjaolud ja menetluse käik**

Narva linna haldusterritooriumil asub reformimata maaüksus Tehase tn 9 (51101:001:1312), mis on moodustatud 29.05.2020. a masskande käigus Maa-ameti peadirektori 04.12.2019. a korralduse nr 1-17/19/3147 alusel.

Maa-amet esitas Narva Linnavalitsusele 26.03.2021 kirjaga nr 6-8/21/5399 (dokumendiregistris nr 1-12.3/2821) teate, et on huvitatud osaliselt Tehase tn 9 maaüksuse riigi omandisse jätmisest, vastavalt lisatud asendiplaanile (piiriettepanek number LY2103161262).

Riigi omandisse jäetakse maaüksus maareformi seaduse § 31 lõike 1 punkti 8 alusel maareservina.

Maa-amet palub Narva Linnavalitsusel anda kõnealuse maaüksuse osas oma arvamuse maa riigi omandisse jätmise kohta, määrata koha-aadressi ja maa sihtotstarbeks "sihtotstarbeta maa" ning esitada õiendi teiste isikute taotluste kohta maa tagastamiseks või erastamiseks.

Kuna maaüksus asub Narva linna piirkonnas, kus kehtiva üldplaneeringu kohaselt puudub põllu- või metsamajanduslik potentsiaal, siis määratakse maaüksusele sihtotstarve vastavalt maakatastriseaduse § 20 lõikele 7 - "sihtotstarbeta maa".

Kõnesoleva maaüksuse osas puuduvad teiste isikute taotlused maa tagastamiseks või erastamiseks.

**2. Õiguslikud alused**

Vabariigi Valitsuse 03.09.1996. a määrusega nr 226 kinnitatud Maa riigi omandisse jätmise korra punkti 9 alapunkti 2 kohaselt määrab linnavalitsus riigi omandisse jäetava maa sihtotstarbe ja vajaduse korral koha-aadressi, annab arvamuse maa riigi omandisse jätmise kohta ning näitab eraldi ära maa riigi omandisse jätmise taotluses ja asendiplaanil toodud suuruses ja piirides maa riigi omandisse jätmist takistavad asjaolud.

**3. Otsus**

3.1 Määrata lisatud asendiplaanil näidatud maaüksusele (piiriettepanek number LY2103161262, ligikaudne pindala 4335 m2):

3.1.1 koha-aadress – Narva linn, Tehase tn 9;

3.1.2 maa sihtotstarve – sihtotstarbeta maa (012; S).

3.2 Nõustuda Tehase tn 9 maaüksuse riigi omandisse jätmisega.

**4. Rakendussätted**

4.1 Korraldus jõustub teatavakstegemisest;

4.2 Käesoleva korralduse peale võib esitada Narva Linnavalitsusele väite haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

Ants Liimets

Linnapea Üllar Kaljuste

Linnasekretär